钦定古今图书集成/明伦汇编/氏族典/第394卷 > 李方子
## 钦定古今图书集成/明伦汇编/氏族典/第394卷 > 李方子

按《宋史李方子传》：“方子，字公晦，昭武人，博学能文，端
谨纯笃。嘉定七年，廷对擢第三，调泉州观察推官。适
真德秀为守，以师友礼之，郡政大小咸资焉。故事，秩
满必先通书庙堂乃除。方子曰：‘以书通，是求也’。时丞
相史弥远闻之怒，逾年始除国子录。无何，将选入宫
僚，而方子不少贬，以求合弥远，使台臣劾罢之。方子”
既归，学者毕集。尝语人曰：“吾于问学虽未能周尽，然
幸于大本有见处，此心常觉泰然，不为物欲所渍尔。”
其亡也，天子闵之，与一子官。